open-index/open-wikipedia-markdown huggingface dataset:
ცერეუსი

thumb|Cereus jamacaru
**ცერეუსი** () — მცენარეთა გვარი კაქტუსისებრთა ოჯახისა. ხისებრი, ბუჩქისებრი (იშვიათად გართხმული) მცენარეებია. თეთრი, იშვიათად ვარდისფერი ან წითელი ყვავილები აქვთ. ზოგიერთი სახეობის ნაყოფი იჭმება. ამ მონაცემებით, გვარი იყოფა რამდენიმე სხვა გვარად. 

საკუთრივ ცერესუსის გვარი აერთიანებს 40-მდე სახეობას, რომლებიც გავრცელებულია ანტილის კუნძულებზე, ცენტრალურ და სამხრეთ ამერიკაში. ცერეუსი იზრდება სავანაში, ზღვის ქვიშიან სანაპიროზე, ტყის პირებზე, ქვიან უდაბნოში. 

დეკორატიულ მცენარედ აშენებენ. ამრავლებენ თესლით და კალმით. ინტროდუცირებულია ბათუმისა და სოხუმის ბოტანიკურ ბაღებში.

## ლიტერატურა 
კატეგორია:კაქტუსისებრნი
ჩინეთის დიდი ვაკე

მინი|260პქ|ჩინეთის დიდი ვაკე
**ჩინეთის დიდი ვაკე** (**ჩრდილოეთ ჩინეთის ვაკე**) — ერთ-ერთი უდიდესი ვაკე აზიის აღმოსავლეთ ნაწილში, ჩინეთში. აღმოსავლეთით ესაზღვრება ყვითელი ზღვა, ჩრდილოეთით იანშანის მთები, დასავლეთით ტაიხანშანის ქედი, სამხრეთ-დასავლეთით ტუნბოშანისა და დაბეშანის ქედები, სამხრეთით გადადის მდინარე იანძის ქვემოთის ვაკეში. ფართობი 325 ათ. კმ²., სიმაღლე დასავლეთით დაახლოებით 100 მ, აღმოსავლეთისაკენ 50-მდე და უფრო მეტად დაბლდება. ვაკის ზღვისპირა ნაწილი დაჭაობებულია, აღმოსავლეთ ნაწილში მოქცეულია შანდუნის მთები. ვაკე აგებულია ალუვიონის სქელი ფენით. ჩინეთის დიდ ვაკეზე მიედინება მდინარეები: ხუანხე, ხუაიხე, ხაიხე, ლუანხე. 

1950-იან წლებში დაიწყო მძლავრი ჰიდროტექნიკური ნაგებობის შექმნა, მდინარეთა ჩამონადენის რეგულირებისა და სარწყავად გამოყენების მიზნით. 
ჩინეთის დიდ ვაკეს ჩრდილოეთიდან სამხრეთისაკენ კვეთს დიდი არხი. ჰავა სუბტროპიკული, მუსონურია. ზამთარში ცივი და მშრალი 
მინი|მარცხნივ|260პქ|ჩინეთის დიდი ვაკე ზამთარში ჰაერია, რომელიც აქ აზიის შიგა ნაწილიდან მოდის. იანვრის საშუალო ტემპერატურა ჩრდილოეთით –4°C, –2°C, სამხრეთით 8-12°C. ზაფხული ცხელი და წვიმიანი იცის, ივლისის საშუალო ტემპერატურა 25-28°C. ნალექები ჩრდილოეთში 400-500 მმ წელიწადში, სამხრეთში — 150-1000 მმ. 

გვხვდება იფნის, ალვის ხის, ტუიის, ფიჭვის კორომები. განვითარებულია ნაყოფიერი ალუვიური ნიადაგი. ვაკე წარმოადგენს ხორბლის, ბამბის, არაქისისა და თამბაქოს წარმოების მნიშვნელოვან რაიონს. დასახლებულია ძალზე მჭიდროდ. 

მთავარი ქალაქებია: პეკინი, ტიანძინი, ძინანი და სხვა.

## რესურსები ინტერნეტში
*  ჩინეთის დიდი ვაკის სოფლის მეურნეობა 

## ლიტერატურა
კატეგორია:ჩინეთის ვაკეები
აფშერონის ეროვნული პარკი

**აფშერონის ეროვნული პარკი** () — ეროვნული პარკი აზერბაიჯანში. მდებარეობს ქალაქ ბაქოში, აზიზბეიოვის რაიონში.   

ეროვნული პარკი შეიქმნა 2005 წელს და მისი ფართობი 7.83 კმ²-ია. 

## შექმნის მიზანი
ეროვნული პარკი შეიქმნა ამ ადგილებში ბინადარი ქურციკის, კასპიის ზღვის სელაპისა და მცურავი ფრინველების შესანარჩუნებლად. 

## იხილეთ აგრეთვე
* აზერბაიჯანის ეროვნული პარკები

## რესურსები ინტერნეტში
* აფშერონის ეროვნული პარკი  

კატეგორია:აზერბაიჯანის ეროვნული პარკები
კატეგორია:2005 წელს დაარსებული დაცული ტერიტორიები
ალთიაღაჯის ეროვნული პარკი

**ალთიაღაჯის ეროვნული პარკი** () — ეროვნული პარკი აზერბაიჯანში. მდებარეობს ხიზისა და სიაზანის რაიონებში.   

ეროვნული პარკი შეიქმნა 2004 წელს და მისი ფართობი 110.35 კმ²-ია.  

## იხილეთ აგრეთვე
* აზერბაიჯანის ეროვნული პარკები

## რესურსები ინტერნეტში
* ალთიაღაჯის ეროვნული პარკი  

კატეგორია:აზერბაიჯანის ეროვნული პარკები
კატეგორია:აზერბაიჯანის ტყეები
კატეგორია:2004 წელს დაარსებული დაცული ტერიტორიები
გოიგოლის ეროვნული პარკი

**გოიგოლის ეროვნული პარკი** () — ეროვნული პარკი აზერბაიჯანში. მდებარეობს გოიგოლის რაიონში.   

ეროვნული პარკი შეიქმნა 2008 და მისი ფართობი 127.55კმ²-ია. 

## იხილეთ აგრეთვე 
* აზერბაიჯანის ეროვნული პარკები
* გოიგოლის ტბა

## რესურსები ინტერნეტში 
* გოიგოლის ეროვნული პარკი  

კატეგორია:აზერბაიჯანის ეროვნული პარკები
კატეგორია:აზერბაიჯანის ტყეები
კატეგორია:2008 წელს დაარსებული დაცული ტერიტორიები
ადიექტივაცია

**ადიექტივაცია** (ანუ აგრეთვე ქართულად **გაზედსართავება**) — ენათმეცნიერებაში რომელიმე მეტყველების ნაწილისაგან ზედსართავი სახელის წარმოება დერივაციის გზით.

## ლიტერატურა 
* Helmut Glück (გამომცემელი), Metzler-Lexikon Sprache, 2000.

კატეგორია:ენათმეცნიერება
კუიჭოუ

მინი|300 პქ|სოფელი შიტოუ
**კუიჭოუ** (; ფინინი Guìzhōu) — პროვინცია სამხრეთ-დასავლეთ ჩინეთში. ადმინისტრაციული ცენტრი და უდიდესი ქალაქია — გუიანი. მოსახლეობა — 34,746,468 ადამიანი (მე-19 ადგილი პროვინციებს შორის, 2010 წლის მონაცემებით.)

## გეოგრაფია 
კუიჭოუს პროვინციის ფართობი შეადგენს 176&nbsp;100 კმ².

## ადმინისტრაციული დაყოფა 
კუიჭოუს პროვინცია ადმინისტრაციულად იყოფა 9 მუნიციპალიტეტად:

## იხილეთ აგრეთვე 
* ჩინეთის ადმინისტრაციული დაყოფა

## რესურსები ინტერნეტში 
*ოფიციალური საიტი 
*სამხრეთ-დასავლეთ ჩინეთის კულტურა და ხელოვნება 

კატეგორია:ჩინეთის პროვინციები
ჯადოქრები უეივერლი პლეისიდან

**ჯადოქრები უეივერლი პლეისიდან** () — კომედიური ჟანრის სერიალი. შექმნილი ტოდ ჯეი გრინვოლდის მიერ 2007 წელს. ფილმის პრემიერა 2007 წლის 12 ოქტომბერს შედგა დისნეის ტელევიზიის ეთერში. ფენტეზის ჟანრის ამ სერიალში მთავარ როლს სელენა გომესი თამაშობს. სერიალის გმირების მონაწილეობით 2009 წელს გამოვიდა სრულმეტრაჟიანი ფილმი ჯადოქრები უეივერლი პლეისიდან კინოში.

## სიუჟეტი 
ტიპური ამერიკული ოჯახი ნიუ იორკიდან რომელიც კარგად გაცნობის შემდეგ არც ისეთი ჩვეულებრივი აღმოჩნდება. ჯერი (დევიდ დელუისი) და ტერეზა (მარია კენელს-ბარერა) — სამი მოზარდის მშობლები არიან რომლებიც ტრადიციულად დადიან სკოლაში, აქვთ სასიყვარულო ურთიერთობები  და ა.შ. თუმცა სხვა მოსწავლეებისაგან ისინი ძალიან განსხვავდებიან — ალექსი (სელენა გომესი), ჯასტინი (დევიდ ჰენრი) და მაქსი (ჯეიკ ტი ოსტინი) ჯადოქრები არიან!

დროის უკან დაბრუნება, მფრინავი ხალიჩის მართვა — ამ დავალებების შესრულების ძალა ყველას როდი შესწევს. ალექსი არაგონივრულად გამოყენებული მაგიისათვის ხშირად ხვდება კურიოზულ სიტოაციებში, ხოლო მისი უფროსი ძმა ჯასტინი, პირიქით, ზედმიწევნით სწავლობს მაგიის გამოყენების წესებს, მისი ბევრ ჯადოქარს შეიძლება შურდეს კიდეც. თავის ძმისაგან განსხვავებით მაქსი, ყველაზე უმცროსი წევრია რუსოების ოჯახში.

ასეთი ცხოვრების წესის მიუხედავად რუსოები ახერხებენ მშვიდად განაგრძოს არსებობა, თუმცა კიდევ არის ერთი რამ. ოჯახის სამი არასრულწლოვანი წევრისაგან მხოლოდ ერთს შერჩება მაგიური ძალა როდესაც 18 წელი შეუსრულდება.

## როლებში 
მინი|მარჯვნივ|220პქ|მარცხნიდან მარჯვნივ: ტერეზა, ჯერი, მაქსი, ალექსი, ჯასტინი და ჰარპერი.
*სელენა გომესი — ალექს რუსო
*დევიდ ჰენრი — ჯასტინ რუსო
*ჯეიკ ტი ოსტინი — მაქს რუსო
*მარია კენელს-ბარერა — ტერეზა რუსო
*დევიდ დელუისი — ჯერი რუსო
*ჯენიფერ სტოუნი — ჰარპერ ფინკლი

## ეპიზოდები 

## რესურსები ინტერნეტში 
* ოფიციალური საიტი
* დისნეი კანალის საერთაშორისო ოფიციალური საიტი 
* დისნეი კანალის გვერდი იუთუბზე
## სქოლიო
კატეგორია:ამერიკული ტელესერიალები
კატეგორია:2000-იანი წლების ტელესერიალები
კატეგორია:დისნეის სერიალები
კატეგორია:ტელესერიალები ანბანის მიხედვით
ორი მეფე

**ორი მეფე** () — კომედიური ტელესერიალი, რომელიც Disney XD-ის ეთერში 2010 წლის 10 სექტემბრიდან 2013 წლის 18 თებერვლამდე გადიოდა. მასში მთავარ როლებს მსახიობები მიჩელ მუსო და დოკ შოუ ასრულებენ.

## პერსონაჟები 
მინი|მარჯვნივ|220პქ|მარცხნიდან მარჯვნივ: ბუმერი, ლენი, მეისონი, მიკელი და ბრედი.
* მიჩელ მუსო - მეფე ბრედი
* დოკ შოუ - მეფე ბუმერი
* კელსი ჩოუ - მიკელ მაკული
* რაიან ოჩოა - პრინცი ლენი
* ჯინო სეჯერსი - მეისონ მაკულა

## სეზონები 

## რესურსები ინტერნეტში 
* 

კატეგორია:ამერიკული ტელესერიალები
კატეგორია:2000-იანი წლების ტელესერიალები
კატეგორია:დისნეის სერიალები
კატეგორია:ტელესერიალები ანბანის მიხედვით
ჩიშლა

**ჩიშლა** — უღელტეხილი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის ქედზე. სიმაღლე ზღვის დონიდან 3054 მ. აგებულია იურული ასაკის ქვიშაქვებითა და თიხაფიქლებით. მიდამოები შემოსილია სუბალპური და ალპური ბალახეულობით. აკავშირებს მდინარეების ლეშქურისა და კასლეთის (ენგურის სისტემა) ხეობებს.

## ლიტერატურა 
კატეგორია:სამეგრელო-ზემო სვანეთის მხარის უღელტეხილები
ჩიჩახვი

**ჩიჩახვი** (ლათ. Ingluvies) — საყლაპავი მილის გაფართოებული ნაწილი; წარმოადგენს საკვების რეზერვუარს; ზოგჯერ აქვე ხდება საჭმლის ქიმიური გადამუშავება (ფუტკრის ჩიჩახვში ყვავილის ნექტარი თაფლად გადამუშავდება). ჩიჩახვები აქვთ მოლუსკებს, მწერებსა და ფრინველებს, აგრეთვე რგოლოვან, მრგვალ ჭიებსა და ნემერტინებს. ჩიჩახვში გამოიყოფა ლორწოვანი სეკრეტი, რომელიც ფერმენტულად ამუშავებს ან მხოლოდ ასველებს მშრალ საკვებს და მის გარკვეულ ულუფას აწვდის კუჭს. ამონანთხევის სახით ფრინველები იცილებენ მოუნელებელ ნაწილებს, კვებავენ მართვეებს, ჩიჩახვით მოაქვთ მათთვის წყალი და სხვა. ზოგიერთი ფრინველის ტიხტიხის დროს ჩიჩახვი რეზონატორის როლს თამაშობს.
## ლიტერატურა 
კატეგორია:ცხოველების ანატომია
ტიხტიხი

**ტიხტიხი** — გამრავლების პერიოდში ფრინველთა ურთიერთობის ფორმა, რასაც გამოხატავს მათი თავისებური ქცევა: ფრენა, გალობა, განსაკუთრებული პოზის მიღება, ზოგჯერ ცრუ ბუდეების აგება, „შეჯიბრებები“ და ნამდვილი ბრძოლების გამართვა. ყოველივე ეს საჭიროა მამლების ან დედლების ყურადღების მისაპყრობად და ხელს უწყობს შეწყვილებისათვის მზადყოფნას. განსაკუთრებით დამახასიათებელია პოლიგამიური ფორმებისათვის (როჭო). პოლიანდრიის იშვიათ შემთხვევაში ტიხტიხებენ დედლები, ხოლო მონოგამიურ ფორმებში  — მამლები თავიანთი დედლების ახლოს. 
## ლიტერატურა 
**რ. ჟორდანია*  ქართული საბჭოთა ენციკლოპედია, ტ. 9, გვ. 733, თბ., 1985 წელი.
კატეგორია:ორნითოლოგია
წყლისპერისებრნი

thumb|Spirodela polyrrhiza
**წყლისპერისებრნი** (Lemnaceae) — ერთლებნიან მცენარეთა ოჯახი. წყლის ზედაპირზე თავისუფლად მცურავი ან წყალში მოქცეული პატარა ბალახებია. ყვავილოვან მცენარეთა შორის ყველაზე მეტად აქვთ რედუცირებული გენერაციული და ვეგეტატიური ორგანოები. ფირფიტოვანი, თალუსის მსგავსი სხეული აქვთ. 

ცნობილია 3 გვარის 25 სახეობა, რომლებიც იზრდებიან დამდგარსა და მდორე წყლებში. ვოლფიას (Wolffia) გვარი უმთავრესად გავრცელებულია ტროპიკებში, წყლის პერისა და სპიროდელას (Spirodela) გვარების სახეობათა უმეტესობა — თითქმის მთელ დედამიწაზე.
საქართველოში 2 გვარის (სპიროდელა და წყლის პერი) 4 სახეობა გვხვდება.

## ლიტერატურა 
კატეგორია:ერთლებნიანები
წყალსატარი

**წყალსატარი** — წყალგამტარი ნაგებობა, წყლის გასატარებელი (მისაწოდებელი) ნაგებობა, რომელსაც აგებენ მისი მოხმარების ადგილზე. წყალსატარი სათავეს იღებს მდინარიდან, წყალსაცავიდან, ტბიდან ან სხვა წყალსატევიდან. წყალსატარი შეიძლება იყოს ენერგეტიკულ-სადერივაციო და სატურბინო (ჰესებისათვის წყლის მისაწოდებლად); სარწყავი წყალმომარაგების სისტემებისა. წყალსატარს აკეთებენ ხელოვნური კალაპოტის სახით: არის დახურული (დედამიწის სიზრქეში განლაგებული მილსადენები და გვირაბები) ან ღია (დედამიწის ზედაპირზე, ნათხარში, ყრილზე ან საყრდენებზე — ესტაკადებზე განლაგებული არხები და ღარები). მილებისგან აგებულ წყალსატარში წყალი შეიძლება მოძრაობდეს დაწნევით, რასაც ქმნის კაშხალი ან ტუმბო (საჭირხნი წყალსატარი), ან თვითდინებით, როდესაც გამოყენებულია ადგილმდებარეობის სიმაღლეთა და ნიშნულების სხვაობა (თვითდინებით ანუ გრავიტაციული წყალსატარი).

## ლიტერატურა 
*ქართული საბჭოთა ენციკლოპედია, ტ. 11, გვ. 358, თბ., 1987 წელი.

კატეგორია:ირიგაცია
წყალსაცემი ჭა

**წყალსაცემი ჭა** — წყალსაცავი ფილის ან უშუალოდ კაშხალის უკან მდინარის კალაპოტის ბეტონით  მოპირკეთებული ღრმული, რომელსაც ჩვეულებრივ მართკუთხედის ფორმა აქვს. მისი დანიშნულენაა წყალგადასაშვებიდან ან კაშხალის საკეტის ქვეშიდან მომდინარე წყლის ნაკადის კინეტიკური ენერგიის ჩაქრობა კალაპოტის წარეცხვისა და დაშლის თავიდან აცილების მიზნით.

## ლიტერატურა
კატეგორია:ჰიდროლოგია
ცელულოზა

thumb
**ცელულოზა** (ფრ. cellulose ლათ. cellula-დან «უჯრედი, უჯრედისი») — უჯრედისი [С6Н7О2(OH)3]n, პოლისაქარიდი; მცენარეული უჯრედის გარსის ძირითადი შემადგენელი ნაწილი, რომელიც სიმტკიცესა და ელასტიკურობას სძენს მცენარის ქსოვილებს. ცელულოზა ყველაზე უფრო გავრცელებული ბიოპოლიმერია. მაგ: ბამბის თესლის ბოჭკოებში 95-98% ცელულოზაა, ლაფნის მცენარეების ღეროებში 60-90 %, მერქანში — 40 %, მწვანე ფოთლებში, ბალახში — 10-25%. ცელულოზა აღმოჩენილია აგრეთვე ზოგიერთ უმდაბლეს უხერხემლო ცხოველში. ორგანიზმის ნივთიერებათა ცვლაში ცელულოზა თითქმის არ მონაწილეობს. ცელულოზა თეთრი ბოჭკოვანი მასალაა (40-50 მმ-დე სიგრძის), სიმკვრივე 1520-1540 კგ|მ³, წყალსა და ორგანულ გამხსნელებში არ იხსნება. ცელულოზის მაკრომოლეკულა D-გლუკოზის რგოლებისგანაა შემდგარი. ცელულოზის ნაწარმები (მაგ: აცეტილცელულოზა, ნიტროცელულოზა და სხვ.) მნიშვნელოვანი ტექნიკური პროდუქტებია. ცელულოზისგან ამზადებენ ქაღალდს, აფსკებს (ცელოფნის პარკებს), პლასტმასებსა და ლაქებს. ცელულოზის ბუნებრივსა და ხელოვნურ ბოჭკოებს ფართოდ იყენებენ საფეიქრო მრეწველობაში. 

## ლიტერატურა 
კატეგორია:პოლისაქარიდები
კატეგორია:ბიოპოლიმერები
კატეგორია:ცელულოზა
კატეგორია:საკვები დანამატები
წყლის მემინდვრია

**წყლის მემინდვრია**

ცხოვრობს სოროში, რასაც სანაპიროზე თხრის.

წყლის მემინდვრიას რიცხოვნობა ხასიათდება ციკლური მერყეობებით. მასობრივი გამრავლების დროს, რომელიც ყოველ ათწლეულში მეორდება, რაოდენობა იზრდება ათასჯერ და შესაძლოა 1 ჰექტარზე 1000 ინდივიდს მიაღწიოს. ასეთ წლებში კატასტროფული ზიანი მოაქვთ მოსავლისათვის დასავლეთ ციმბირის სამხრეთ ოლქებში, საფრანგეთის დაბლობებში, შვეიცარიის სუბალპურ მდელოებზე. 1970-იან წლებში ვოლგისპირეთში, აგრეთვე ბელარუსისა და უკრაინის პოლესიეზე მასობრივი სამელიორაციო სამუშაოების განხორციელებამდე, ეს რეგიონები ძლიერ ზარალდებოდა წყლის მემინდვრიას აქტიურობით. წყაროა ისეთი ძლიერ საშიში ბუნებრივ-კეროვანი დაავადებებისა, როგორიცაა ტულარემია, ომსკის ჰემორაგიული ცხელება და სხვ.

ებრძვიან სხვადასხვა ღონისძიებებით: ხაფანგებით, ვირთაგვას მახეებით, აგრეთვე გუთნის ნაღარებში ჩარჭობილი სპეციალური დამჭერი ცილინდრებითა და კონუსებით დაჭერა; მომწამვლელი სატყუარების გამოყენება.

## სქოლიო 
კატეგორია:მემინდვრიები
კატეგორია:რუსეთის ძუძუმწოვრები
კატეგორია:აზერბაიჯანის ძუძუმწოვრები
ზიკი და ლუთერი

**ზიკი და ლუთერი** — () ამერიკული ტელესერიალი, რომელიც გადმოიცემა სატელევიზიო არხ Disney Channel და Disney XDზე. შედგება სამი სეზონისაგან, სერიალს აწარმოებს და შედის უოლტ დისნეის კომპანიის მფლობელობაში.

### პერსონაჟები 
სერიალი მოგვითხრობს 3 თინეიჯერ [[|სკეიტბორდი|სკეიტერებზე]]. ისინი ყველაზე საუკეთესოები არიან ამ საქმეში და ამის დასამტკიცებლად, მათ უამრავი თავგადასავალი ხდებათ თავს.

**ზიკი** — ერთი ყველაზე მაგარი სკეიტერია, მაგრამ მას არ მოსწონს სწავლა. ერთ-ერთ ეპიზოდში, ის საზაფხულო სკოლაში აღმოჩნდება.

**ლუთერი** — ყველაფერში ნიჭიერი, სკეიტბორდ მისი საყვარელი გატაცებაა. სერილის ყველაზე სასაცილო პრესონაჟი.

**კოჯო** — ერთი ჩვეულებრივი სკეიტერი რომელსაც თავში სულ გოგონები უტრიალებს. ის ფიქრობს რომ ყველაზე კარგად ფლობს სკეიტბორდს. მას აქვს მიზანი ყველას რაღაც ცუდი გაუკეთოს და გააწვალოს.

**ჯინჯერი** — ზიკის და. ჯინჯერს არ უყვარს თავისი ძმა რადგან ყოველთვის აწვალებს.... თუ ჯინჯერი აწვალებს ზიკს. არ იციან რომელმა დაიწყო პირველი, მაგრამ ეს ომი მათ შორის დღესაც მიდის.

**დონ** — მაღაზიის მფლობელი რომელიც ფუნთუშებს ყიდის. ასევე ზიკის და ლუთერის არაჩვეულებრივი მეგობარი.

**ჯამშუტი** — მასზე არავის არაფერი სმენია, მაგრამ მხოლოდ ის იციან რომ სულ თავის სადგომშია და დადის ხმები, რომ რასაც ის აკეთებს ყველაფერი საშიშია. ეს ყველაფერი ბუნდოვანია. ზიკმა და ლუთერმა მის სადგომში შეაღწიეს და გაიგეს, რომ ის ყოფილი კოსმონავტია (მაგრამ ის მთვარეზე ვერ გაფრინდა რადგან მეგობრებმა დროში მოატყუეს).

**შერიფ ძინგელ** — ერთ-ერთი ყველაზე სულელი შერიფი, რომელმაც არ იცის თუ რას ნიშნავს იყო პოლიციელი.

**ოლივია** — ერთ-ერთ სარეკლამო რგოლში მონაწილეობს, რომელიც ზეთის ხილს უწევს პოპულარიზაციას. ზიკს მისი სურათი კედელზე აქვს გაკრული და ეს გოგო ძალიან მოსწონს. მან არ იცის რომ ოლივია მის მეზობლათ გადმოდის საცხოვრელად.

## როლებში 
მინი|მარჯვნივ|220პქ|მარცხნიდან მარჯვნივ: ზიკი, ჯინჯერი, კოჯო და ლუთერი.
* ჰაჩ დანო - ზიკი
* ადამ ჰიკსი - ლუთერი
* დენ კერტის ლი - კოჯო
* რაიან ნიუმენი - ჯინჯერი

##### მეორეხარისხოვანი როლი 
* დევიდ ურუ - დონი
* ნეთ ჰარტლი - ოზი
* ლილი ჯექსონი - პუჩი მაკგრანდერი

##### მიწვეული ვარსკვლავები 
* ტონი ჰოუკსი

## ეპიზოდები 

## რესურსები ინტერნეტში 
* 
* ოფიციალური საიტი

კატეგორია:ამერიკული ტელესერიალები
კატეგორია:2000-იანი წლების ტელესერიალები
კატეგორია:დისნეის სერიალები
კატეგორია:ტელესერიალები ანბანის მიხედვით
ალფამა

**ალფამა** () - ლისაბონის უძველესი უბანი და ფრეგესია, რომელიც მდებარეობს ბორცვზე სან-ჟორჟეს ციხესა და მდინარე ტეჟუს შორის. უბანში მრავლადაა ისტორიული ძეგლები, ასევე ფადოს ბარები და რესტორნები.

## ისტორია
უბნის სახელი მომდინარეობს არაბული სიტყვიდან Al-Hammma, რომელიც ნიშნავს თბილ წყაროებს ან აბანოებს. მავრების ბატონობისას მთელი ლისაბონის საზღვრები ალფამას არ სცდებოდა. მავრების ბატონობის დასრულების შემდეგ ალფამაში დასახლდნენ ხელოსნები და ვაჭრები. ქალაქი XVI საუკუნეში დასავლეთით გაფართოვდა და ბაიშა შეიერთა. ქალაქის მდიდარი მოსახლეობა აჰყვა ტენდენციას და დაიწყო მიგრაცია დასავლეთით, ბელენის, ეშტორილისა და კაშკაიშისკენ. ამან უბნის დაკნინება გამიწვია, ალფამაში ძირითადად ღარიბი მოსახლეობა და მეთევზეები დარჩა. ის დღემდე რჩება ღარიბთა უბნად. ალფამა ლისაბონის დიდ მიწისძვრას არ დაუნგრევია. ამიტომ უბანმა შეინარჩუნა შუა საუკუნეებისთვის დამახასიათებელი ურბანული გარემო: ვიწრო ქუჩები, ქუჩა-კიბეები და პატარა მოედნები. პორტუგალიაში დიქტატურის დასასრულს უბანში არსებული ძველი სახლების რესტავრაცია მოხდა. ამის შემდეგ ალფამა იქცა გასტრონომიული ტურიზმის უბნად, სადაც თავმოყრილია რესტორნები და ბარები, რომლებშიც ასრულებენ ფადოს - ტიპურ პორტუგალიურ მელანქოლიურ მუსიკას.

## ღირსშესანიშნაობები
ალფამას ზემოდან დასცქერის სან-ჟორჟეს ციხე, შუა საუკუნეებში აგებული ციხე-სიმაგრე, რომელიც XVI საუკუნის დასაწყისამდე სამეფო რეზიდენციას წარმოადგენდა. ციხიდან ქალაქის საუკეთესო ხედები ჩანს. ალფამაში რამდენიმე ტერასაა, საიდანაც ასევე ლისაბონის ხედები ჩანს. მათ შორის ტურიტებისთვის პოპულარული ადგილია „სანტა-ლუსია", რომელიც მდებარეობს ამავე სახელწოდების ეკლესიის გვერდით და მავრების დროინდელი ქალაქის გალავნის ზემოთ. სანტა-ლუსიასთან ახლოს მდებარეობს დეკორატიული ხელოვნების მუზეუმი, XVII საუკუნის შენობა გამორჩეული ინტერიერით.

ალფამას ტერიტორიაზე დგას XII-XIV საუკუნეების ლისაბონის კათედრალი, რომელიც ლისაბონის უძველესი ტაძარია. აქვეა სან-ვისენტე და ფორას მონასტერი (XVI-XVIII სს.), სადაც დაკრძალულნი არიან ბრაგანსას დინასტიის მეფეები. ალფამაშია ბაროკოს არქიტექტურით ნაგები პორტუგალიის ეროვნული პანთეონი (XVII ს.), რომელიც ადრე წმინდა იგნაციუსის ტაძარს წარმოადგენდა.

## გალერეა

ფაილი:Lissabon Strassenbahn.jpg|ძველი ტრამვაი ალფამაში
ფაილი:Alfama (by Awersowy) 6.jpg|ალფამას ტიპური ქუჩა

## რესურსები ინტერნეტში
*ალფამას ტურისტული გზამკვლევი 
*ალფამას დაცვისა და პოპულარიზაციის ორგანიზაცია 

## სქოლიო
კატეგორია:ლისაბონის უბნები
სტალაქტიტები (არქიტექტურა)

**სტალაქტიტები**, მუკარნები (არაბ. მუკარნას — ტერასისებრი სახურავი) — არქიტექტურაში, ერთმანეთზე გადმოკიდებული საფეხურისებრ განლაგებული პრიზმული სახის დეკორაციული დეტალების რიგები (გამოქვაბულის სტალაქტიტების მსგავსად). გავრცელებული იყო არაბული ქვეყნების, ირანის, შუა აზიის შუა საუკუნეების ხუროთმოძღვრებაში. სტალაქტიტებს ჩვეულებრივ ათავსებენ ტრომპებზე, ნახევარგუმბათებზე, ნიშების თაღებში ქმნიან კარნიზებს.
## ლიტერატურა 
*ქართული საბჭოთა ენციკლოპედია, ტ. 9, გვ. 544, თბ., 1985 წელი.
კატეგორია:არქიტექტურა
შაჰდაღის ეროვნული პარკი

**შაჰდაღის ეროვნული პარკი** () — ეროვნული პარკი აზერბაიჯანში. მდებარეობს ყუბის, კუსარის, ისმაილის, გაბალის, ოღუზისა და შემახის რაიონებში.   

ეროვნული პარკი შეიქმნა 2006 წელს და მისი ფართობი 1,159 კმ²-ია. 

## იხილეთ აგრეთვე 
* აზერბაიჯანის ეროვნული პარკები

## რესურსები ინტერნეტში 
* შაჰდაღის ეროვნული პარკი  

კატეგორია:აზერბაიჯანის ეროვნული პარკები
კატეგორია:2006 წელს დაარსებული დაცული ტერიტორიები
სტეატოპიგია

მინი|150პქ|ჰოტენტოტის ქალი სტეატოპიგიით
**სტეატოპიგია** ( ნათ. ბრ. steatos — ცხიმი და pygē — დუნდულები) — ადამიანის დუნდულებზე კანქვეშა ცხიმოვანი ფენის ძლიერი განვითარება. განსაკუთრებით მკვეთრად აქვთ გამოხატული სამხრეთ აფრიკის ხალხის, უფრო კი ბუშმენებისა და ჰოტენტოტების ქალებს. აქ სტეატოპიგია ქალის სილამაზის მაჩვენებელია. სტეატოპიგიის წარმოქმნის მიზეზი ჯერ არ არის საბოლოოდ შესწავლილი.

სტეატოპიგია უმეტესწილად ქალებშია გავრცელებული, თუმცა არის ისეთი შემთხვევებიც როდესაც სტეატოპიგია მამაკაცებშიც გვხვდება.

## ლიტერატურა
კატეგორია:ანთროპოლოგია
სვანეთისუბანი

**სვანეთისუბანი** — ძველი უბანი თბილისში, ქალაქის ჩრდილო-აღმოსავლეთით, მტკვრის მარცხენა ნაპირზე.
სახელწოდება „სვანეთის უბანი“ XIX საუკუნის II ნახევარში გაჩნდა. სვანეთისუბანი ადმინისტრაციულად ჩუღურეთის რაიონს მიეკუთვნება.

## ლიტერატურა 
კატეგორია:თბილისის უბნები
კატეგორია:ჩუღურეთის რაიონი
წყალსატევი

[მინი|[ფიორდი ლიუსე, ნორვეგია]]
[მინი|[გამბია (მდინარე)|მდინარე გამბია, ნიოკოლო-კობის ეროვნული პარკში]]
[მინი|[პორტ-ჯექსონი, სიდნეი, ავსტრალია]]
**წყალსატევი** — გაუდინარი ან შენელებული ჩამონადენის მქონე წყლის დაგროვება ხელოვნურ ან ბუნებრივ ქვაბულში.

## წარმოქმნა 
წყალსატევი წარმოიქმნება მაშინ, როდესაც ქვაბულში ჩამდინარე წყლის რაოდენობა ჭარბობს ნიადაგში წყლის ფილტრაციითა და აორთქლებით გამოწვეულ მის დანაკარგს. წყალსატევი შეიძლება იყოს მუდმივი და დროებითი, რომელიც ჩნდება მხოლოდ წყალუხვობის პერიოდში. ქიმიური შემადგენლობითა და წყალში ხსნადი მარილების რაოდენობით განარჩევენ მტკნარსა და მლაშე წყალსატევებს. მათში ფიზიკური, ქიმიური და ბიოლოგიური პროცესები განსხვავებულად მიმდინარეობს. წყალსატევებს მიეკუთვნება ტბები, წყალსაცავები, ტბორები და სხვა.

## მსოფლიოს უდიდესი წყალსატევები 
* ვიქტორია — (უგანდა, ტანზანია, კენია, მდ. ვიქტორია, მდ. ნილოსი, ტბა ვიქტორია) — 204,8 კმ³
* ბრატსკის — (რუსეთი, მდ. ანგარა) — 169,3 კმ³
* კარიბა — (ზამბია, ზიმბაბვე, მდ. ზამბეზი) — 160,3 კმ³
* ნასრი — (ასუანი) —  (ეგვიპტე, სუდანი, მდ. ნილოსი) — 157,0 კმ³
* ვოლტა — (განა, მდ. ვოლტა) — 148,0 კმ³
* დანიელ-ჯონსონი — (კანადა) მდ. და ტბა მანიკუაგანი — 141,8 კმ³
* კრასნოიარსკის — (რუსეთი, მდ. ენისეი) — 73,3 კმ³
* უადი სარსარი — (ერაყი. მდ. ტიგროსი) — 72,8 კმ³
* პორტიუჯ-მაუნტინი — (კანადა) მდ. პის-რივერსი — 70,1 კმ³
* ზეის — (რუსეთი, მდ. ზეა) — 68,3 კმ³
* კაბორა-ბასა — (მოზამბიკი, მდ. ზამბეზი) — 63,0 კმ³
* ლა-გრანდო — (კანადა, მდ. ლა-გრანდი)— 60,8 კმ³
* უსტ-ილიმსკის — (რუსეთი, მდ. ანგარა) — 59,4 კმ³
* ბოგუჩანის — (რუსეთი. მდ. ანგარა) — 58,2 კმ³
* კუიბიშევის — (რუსეთი, მდ. ვოლგა) — 58,0 კმ³

## ლიტერატურა
## რესურსები ინტერნეტში
* წყალსატევის ტიპები 

კატეგორია:ჰიდროლოგია
კატეგორია:წყალსატევები
წყლის მცენარეულობა

[thumb|*ნიმფა ალბა*, [დუმფარა]]
**წყლის მცენარეულობა** () — მცენარეთა თანასაზოგადოება, რომელშიც გაბატონებულია წყლის მცენარეები. არსებობს წყლის მცენარეულობის ორი ეკოლოგიური ჯგუფი:
# **ჰიდროფიტები** — მცენარეები, რომლებიც მხოლოდ ქვედა ნაწილითაა წყალში ჩაძირული, უმეტესად გვხვდებიან წყალსატევების ნაპირებთან და ჭარბტენიან მდელოებზე. აქვთ დიდი ფოთლები, არაღრმა და სუსტად განვითარებული ფესვთა სისტემა, ბევრი უჯრედშორისები ქსოვილებში. ღეროები გადაჭრისას სწრაფად ხმება.
# **ჰიდატოფიტები** — მცენარეები რომლებიც მთლიანად ან უმეტესი ნაწილით არიან წყალში მოქცეულნი. წყლის ბალახებია (ელოდეა, ვალისნერია, ქოთანა). ბინადრობენ ისეთ პირობებში, სადაც მცირე რაოდენობითაა გახსნილი აირები (ჟანგბადი, ნახშირორჟანგი) და მინერალური მარილები, ამიტომაც ამ ჯგუფის მცენარეების სხეულის ზედაპირის ფართობი თავისავე მოცულობას ბევრად აღემატება. ფოთლები ძალიან თხელია, ხშირად დანაკვთული. საკვებ ნივთიერებს იწოვენ სხეულის მთელი ზედაპირით. ღეროს თითქმის არ აქვს განვითარებული მექანიკური ქსოვილი, ისინი წყლით კავდებიან, რომელიც ჰაერზე ბევრად მკვრივია. ქსოვილებში მრავალი უჯრედშორისია (კარგად არის განვითარებული აერენქიმა), სადაც ჰაერი გროვდება.
# ლემნური, რომელსაც ქმნის წყლის ზედაპირზე თავისუფლად მოტივტივე მცენარეები.
# ელოდეური, რომელშიც ჭარბობს ფსკერზე მიმაგრებული, წყალში ჩაყურსული მცენარეები.
# ნიმფური, რომელშიც გაბატონებულია ფსკერზე მიმაგრებული მცენარეები, რომელთა ფოთლები და გენერაციული ორგანოები წყლის ზედაპირზე ტივტივებს.

საქართველოში შედარებით ფართოდაა გავრცელებული და ტიპოლოგიურად ნაირგვარია ნიმფური ტიპი. ზღვის დონიდან სიმაღლის მატებასთან ერთად განუხრელად მცირდება წყლის მცენარეულობის სახეობრივი შემადგენლობა. საქართველოს დაბლობებში და მთის ქვედა სარტყელში გავრცელებულია წყლის მცენარეულობის 80-მდე სახეობა, ხოლო 2000 მ-ზე მაღლა თითო-ოროლა სახეობა გვხვდება.

## სქოლიო 
*
კატეგორია:მცენარეთა ეკოლოგია
სველსაფენი

**სველსაფენი** — სამკურნალო პროცედურა, ავადმყოფურ პროცესზე ადგილობრივი ტემპერატურული ან მედიკამენტური ზემოქმედებისათვის. სველსაფენისთვის იყენებენ ცხელ ან ცივ წყალს, მცენარეთა წყლიან გამონაწვლილს ან სამკურნალო ნივთიერებათა ხსნარებს. ამ სითხეებში დასველებული დოლბანდის, სუფთა ტილოს ან სხვა ქსოვილის ნაჭერს, ან კიდევ ჰიგრისკოპულ ბამბას ადებენ სხეულის დაზიანებულ ნაწილზე.

## ლიტერატურა 
*ქართული საბჭოთა ენციკლოპედია, ტ. 9, გვ. 313, თბ., 1985 წელი.

კატეგორია:მედიცინა
ჰირკანის ეროვნული პარკი

**ჰირკანის ეროვნული პარკი** () — ეროვნული პარკი აზერბაიჯანში. მდებარეობს ლენქორანისა და ასტარის რაიონებში. შეიქმნა 2004 წელს აზერბაიჯანის რესპუბლიკის პრეზიდენტის 2004 წლის 9 თებერვლის განკარგულებით, ქვეყნის სამხრეთ-აღმოსავლეთით, ლენკორანისა და ასტარის რაიონების ტერიტორიაზე. პარკის ფართობი შეადგენს 40 358 ჰექტარს. პარკის ძირითადი ნაწილი დაფარულია ტყეებით. გირკანის ნაციონალური პარკის ტერიტორიაზე ნოტიო სუბტროპიკული კლიმატია

## შექმნის მიზანი 
200px|მინი|მარცხნივ|ჰირკანის ეროვნული პარკი
პარკის შექმნის მთავარი მიზანი იყო ნოტიო სუბტროპიკების ლანდშაფტების, ასევე რელიქტური და ენდემური სახეობების, ფლორისა და ფაუნის ყველა სახეობის, ბუნების კომპლექსური დაცვა და გაფრთხილება, რომლებიც აზერბაიჯანის რესპუბლიკის წითელ წიგნშია შეტანილი. მიმდინარეობს მთელი ამ გარემოს მონიტორინგის ჩატარება, საზოგადოების ინფორმირება, ამავდროულად ტურიზმისა და დაცვისათვის საჭირო პირობების კვლევა და შექმნა. 

## ფლორა 
აზერბაიჯანის ტერიტორიაზე გავრცელებული 435 სახეობის ხეებისა და ბუჩქებისაგან, 150 სახეობა გირკანის ტყეებში სუფევს, რაც მთელი წარმოდგენილი ფლორის 1/3-ზე მეტია, მათ შორის აზერბაიჯანის «წითელ წიგნში» შეტანილი გირკანის სამშიტი, ლენქორანული ხერკინა, წაბლისფოთლა მუხა, ლეღვი, გირკანის მსხალი, აბრეშუმა აკაცია, ჩვეულებრივი ხურმა, მურყანი და სხვები. გირკანის ტყეების იუნესკოს ბუნებრივი და კულტურული მემკვიდრეობის სიაში შესატანად გადაცემულ იქნა დოკუმენტები იუნესკოს სამდივნოში.

პარკის ფლორა მოიცავს 1900 სახეობას, მათ შორის 162 ენდემურს, 95 იშვიათს, 38 გადაშენების პირას მდგარს. ეროვნულ პარკში ყოველ 1000 ჰექტარზე 32 სახეობის მცენარე მოდის.

ზემოთ ჩამოთვლილი მცენარეების გარდა, პარკში ასევე არსებობს სხვადასხვა სახეობის ლიანები და ხვიარა მცენარეები, ყურძნის ჯიშები, მრავალი ტიპის კენკროვანი ბუჩქები და ა. შ.

## იხილეთ აგრეთვე 
* აზერბაიჯანის ეროვნული პარკები

## რესურსები ინტერნეტში 
* ჰირკანის ეროვნული პარკის ოფიციალური საიტი  
* ჰირკანის ეროვნული პარკი 

კატეგორია:აზერბაიჯანის ეროვნული პარკები
კატეგორია:აზერბაიჯანის ტყეები
კატეგორია:2004 წელს დაარსებული დაცული ტერიტორიები
კატეგორია:იუნესკოს მსოფლიო მემკვიდრეობის საცდელი სიის ძეგლები
ხმორდოლა

**ხმორდოლა** — მდინარე დასავლეთ საქართველოში, თერჯოლის მუნიციპლაიტეტში. სათავე აქვს სოფელ ქვედა ალისუბნის მიდამოებში, ზღვის დონიდან 280 მ სიმაღლეზე. ერთვის მდინარე ჩოლაბურს (ყვირილის მარჯვენა შენაკადი). სიგრძე 12 კმ. უმთავრესად საზრდოობს წვიმის წყლით.

## ლიტერატურა
კატეგორია:იმერეთის მხარის მდინარეები
სვებები

[thumb|[რომის იმპერია ადრიანეს დროს(მართავდა 117–138), რუკაზე ნაჩვენებია სვებების განსახლება ელბასა და ოდერს შორის.]]
**სვებები**, სვევები  (ლათ. Suevi, Suebi) — გერმანელი ტომების (სემნონები, ჰერმუნდურები, კვადები და სხვა.) კრებითი სახელი. ძვ.წ. I ს.— ახ.წ. II ს. ეკავათ მდინარეების ელბის, მაინის, ნეკარის, ზემო რაინის აუზები.პირველად აღწერა იულიუს კეისარმა. სვებებმა არიოვისტის მეთაურობით ძვ.წ. 71 წელს რაინი გადალახეს და გალიაში დამკვიდრებას შეეცადნენ. ძვ.წ. 58 წელს ისინი იულიუს კეისარმა დაამარცხა. ტაციტუსის შემდეგ სახელწოდება „სვებებს“ თანდათან ცვლის ცალკეული ტომების სახელწოდებები. სვებებს ხშირად ხმარობენ კვადების მაგივრად, რომელთაც V საუკუნის დამდეგს ჩრდილო-დასავლეთ ესპანეთში დააარსეს „სვებების სამეფო“. სვებების, კერძოდ, სემნონების შთამომავლები იყვნენ ალემანები (შვაბები).

## ლიტერატურა 
*ქართული საბჭოთა ენციკლოპედია, ტ. 9, გვ. 313, თბ., 1985 წელი.

კატეგორია:გერმანული ტომები
კატეგორია:გერმანიის ისტორია
ღარულა

**ღარულა** — მდინარე საქართველოში, ონის მუნიციპალიტეტში. სათავე აქვს მაღრან-დვალეთის კავკასიონის სამხრეთ კალთაზე, ზღვის დონიდან 3025 მ სიმაღლეზე. მდინარე რიონს ერთვის მარცხნიდან სოფელ ღართან. სიგრძე 26,8 კმ, აუზის ფართობი 117,5 კვ.კმ. საშუალო წლიური ხარჯი 3,59 მ³/წმ. საზრდოობს თოვლის, წვიმისა და მიწისქვეშა წყლით. წყალდიდობა გაზაფხულზე და ზაფხულის პირველ ნახევარშია, წყალმცირობა — ზამთარში, წვიმებით გამოწვეული წყალმოვარდნები ზაფხულსა და შემოდგომაზე.

## ლიტერატურა 
კატეგორია:რიონის შენაკადები
კატეგორია:რაჭა-ლეჩხუმისა და ქვემო სვანეთის მხარის მდინარეები
ცხენიშწყარი

**ცხენიშწყარი**, *ცხენისწყარი* — მდინარე საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში, ერთვის შავ ზღვას. სათავე აქვს კოდორის ქედის სამხრეთ კალთაზე, ზღვის დონიდან 792 მ სიმაღლეზე. სიგრძე 27 კმ, აუზის ფართობი 61 კვ. კმ. საზრდოობს წვიმის, თოვლისა და მიწისქვეშა წყლით. ახასიათებს წყალმოვარდნები მთელი წლის განმავლობაში. შედარებით წყალმცირეა ზაფხულში. საშუალო წლიური ხარჯი შესართავთან 1,61 მ³/წმ.

## ლიტერატურა
კატეგორია:აფხაზეთის ავტონომიური რესპუბლიკის მდინარეები
კატეგორია:შავ ზღვაში ჩამდინარე მდინარეები
წარმატებებს გისურვებ, ჩარლი

„**წარმატებებს გისურვებ, ჩარლი**“ () — ამერიკული ტელესერიალი, რომელიც Disney Channel-ის ეთერში 2010 წლის 4 აპრილიდან 2014 წლის 16 თებერვლამდე გადიოდა.  აგრეთვე გამოსულია ფილმი „წარმატებებს გისურვებ, ჩარლი კინოში“.

## სიუჟეტი 
სერიალში მოთხრობილია თუ როგორ ცდილობს დანკენების ოჯახი, აღზარდოს პატარა ჩარლი, რომელიც ოჯახში მეოთხე შვილია. მას მერე, რაც დედა უბრუნდება სამუშაოს, ხოლო მამა მთლიანად ერთვება თავის ბიზნესში, ჩარლიზე ზრუნვას მისი 15 წლის და ტედი, და ძმები: 17 წლის ტიჯეი და 10 წლის გეიბი. 
მისი და - ტედი გადაწყვეტს, ყველაფერი რაც დანკენების სახლში ხდება, ვიდეოკამერით გადაიღოს, რათა რამდენიმე წლის შემდეგ ჩარლის უჩვენოს. იგი თავის ყველა ჩანაწერს ასე ამთავრებს - „წარმატებებს გისურვებ, ჩარლი“.

## მსახიობები 
მინი|მარჯვნივ|220პქ|მარცხნიდან მარჯვნივ: ბობი, ემი, ჩარლი, ტედი, გეიბი და ლი-ჯეი
*ბრიჯიტ მენდლერი — ტედი დანკენი
*მია ტალერიკო — ჩარლი დანკენი
*ჯეისონ დოლი — ლი-ჯეი დანკენი
*ბრედლი სტივენ პერი — გეიბ დანკენი
*ლი-ელინ ბეიკერი — ემი დანკენი
*ერიკ ალან კრამერი— ბობი დანკენი

## სეზონები 

## რესურსები ინტერნეტში 
* ოფიციალური საიტი
* 

## სქოლიო 
კატეგორია:ამერიკული ტელესერიალები
კატეგორია:2000-იანი წლების ტელესერიალები
კატეგორია:დისნეის სერიალები
ცხვარი

thumb
**ცხვარი** (ლათ. Ovis) — წყვილჩლიქოსანი მცოხნელი ცხოველების გვარი ძროხისებრთა ოჯახისა. მათი სხეულის სიგრძე 140 სმ, მასა 40-200 კგ აღწევს. გავრცელებულნი არიან ხმელთაშუა ზღვის ზოგიერთ კუნძულზე, წინა, შუა, ცენტრალურ და ჩრდილო-აღმოსავლეთ აზიაში, აგრეთვე ჩრდილოეთ ამერიკის დასავლეთ ოლქებში. გვხვდებიან ზღვის დონიდან 5000 მ-მდე. ბინადრობენ გაშლილ ადგილებში. ჯოგური პოლიგამიური ცხოველები არიან. ცხვრის გეოგრაფიულ რასებს შორის ამიერკავკასიაში (სომხეთი) გვხვდება O. ammon gmelini. იკვებებიან ბალახოვანი მცენარეებით. მაკეობა 5 თვემდე გრძელდება. შობენ 1-2 კრავს. იყენებენ ხორცსა და ტყავს. წარმოადგენენ მრავალი თანამედროვე შინაური ცხვრის წინაპარს.

## ლიტერატურა 
კატეგორია:ძროხისებრნი
ცხოველთა ანატომია

მარჯვნივ|მინი|150 პქ|მუშა ჭიანჭველის ანატომიური აგებულება
**ცხოველთა ანატომია**, იგივე ზოოტომია — მეცნიერება ცხოველთა ცალკეული ორგანოს, მათი სისტემებისა და მთლიანი ორგანიზმის ფორმისა და აგებულების შესახებ. შეისწავლის ასევე ცხოველთა ორგანიზმის ქსოვილებს. ცხოველთა სამყაროს წარმომადგენლები განსხვავდებიან ერთმანეთისგან ანატომიური თვისებებით. ცხოველებისთვის, რომლებიც ერთ სახეობას ან ერთ კლასს ეკუთვნიან, დამახასიათებელია მსგავსი ანატომიური აგებულება.   
                                               
## ლიტერატურა 
*ქართული საბჭოთა ენციკლოპედია, ტ. 11, გვ. 255, თბ., 1987 წელი

## რესურსები ინტერნეტში 
* ანატომია // ბროკჰაუზისა და ეფრონის ენციკლოპედიური ლექსიკონი: 86 ტომად. სანქტ-პეტერბურგი, 1890—1907

კატეგორია:ზოოლოგია
კატეგორია:ანატომია
სვერდრუპის კუნძულები

[thumb|[ნასას თანამგზავრიდან გადაღებული  სვერდრუპის ფოტო]]
**სვერდრუპის კუნძულები** (ინგლ. Sverdrup Islands) — კუნძულები კანადის არქტიკული არქიპელაგის ჩრდილოეთ ნაწილში, დედოფალ ელისაბედის კუნძულთა ჯგუფში. დიდი კუნძულებია აქსელ-ჰეიბერგი, ამუნდ-რინგსენი, ელეფ რინგსენი. ფართობი დაახლოებით 75 ათ. კმ². კუნძულ ელეფ-რინგსენზე არის მეტეოსადგური. სახელი ეწოდა პოლარეთის ნორვეგიელი მკვლევრის ო.სვერდრუპის პატივსაცემად.
## ლიტერატურა 
*ქართული საბჭოთა ენციკლოპედია, ტ. 9, გვ. 315, თბ., 1985 წელი

კატეგორია:კანადის კუნძულები
ცხვარიო

**ცხვარიო**, მეჭეჭებიანი ქამა () — ბაზიდიუმიანი სოკო ქამასოკოს გვარისა.

საჭმელი სოკოა. იხმარება ახალი. გავრცელების არეალი მოიცავს ევრაზიასა და ჩრდილოეთ ამერიკას. იზრდება ზაფხულ-შემოდგომით. 

**სამეცნიერო სინონიმები**:
**Agaricus anomalus* var. *tabularis* Fr., 
**Cortinarius tabularis* (Fr.) Fr., 
**Dermocybe tabularis* (Fr.) Wünsche, Die Pilze. 

## აღწერა
ქუდის დიამეტრი 5–20 სმ-მდე აღწევს. მოთეთრო, ბრტყლად ამობურცული, მკვრივი, ხორცოვანი. ზედაპირი დაფარულია ღრმადდახეთქილი და საკმაოდ დიდი ქერცლებით. ფირფიტები ვიწროა, თავიდან თეთრი ან მოთეთრო, მოგვიანებით — მურა-მოყავისფრო.

ფეხი მოთეთრო, 3–4 სმ-მდე სიგრძისა და 1–3 სმ-მდე სისქისაა, საკმაოდ ფართო, სქელი და მკვრივი. აქვს საკმაოდ სქელი საყელო. 

რბილობი მოთეთრო, შეხებისას ან გადატეხვისას ჰაერზე მოყვითალო შეფერილობას იღებს. 

სპორები — განიერ-ელიფსური, მურა-მეწამული, 8–12×5–8 მკმ.

კარგ საჭმელ სოკოდ ითვლება. განოიყენება ახალი.

## გავრცელება
გავრცელების არეალი მოიცავს ევრაზიასა და ჩრდილოეთ ამერიკას. შეტანილია უკრაინის წითელ წიგნში.

იზრდება ნიადაგზე, სუბალპურ ტყის პირებში, სუბალპურ მდელოზე, ზაფხულ-შემოდგომით.

## ლიტერატურა 
*

## რესურსები ინტერნეტში
**Agaricus tabularis*  — Fungi.Biodiversity-Georgia.net

## სქოლიო
კატეგორია:საჭმელი სოკოები
კატეგორია:ქამასოკო
ცხმორი

**ცხმორი** — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, თემის ცენტრი (სოფლები: ბაჯიხევი,  ფსორი, ღუნდა). მდებარეობს რაჭის ქედის ჩრდილოეთ კალთაზე, მდინარე ჯეჯორის (რიონის მარცხენა შენაკადი) ხეობაში. ზღვის დონიდან 1280 მეტრი, ონიდან 10 კილომეტრი. სოფელში საბჭოთა კავშირის დროს იყო საშუალო სკოლა, ბიბლიოთეკა, კლუბი.

## დემოგრაფია
2014 წლის აღწერის მონაცემებით სოფელში ცხოვრობს 31 ადამიანი.

## ლიტერატურა 
*ქართული საბჭოთა ენციკლოპედია, ტ. 11, გვ. 255, თბ., 1987 წელი

## სქოლიო
კატეგორია:ონის მუნიციპალიტეტის სოფლები
ხუაიხე

**ხუაიხე** () — მდინარე ჩინეთის აღმოსავლეთ ნაწილში. სიგრძე იცვლება 813-იდან 1087 კმ-მდე (დამოკიდებულია შესართავ ადგილზე). აუზის ფართობი 187 ათ. კვ.კმ. სათავე აქვს ტუნბოშანის მთებში. მიედინება ჩინეთის დიდ ვაკეზე. მთავარი (მარცხ.) შენაკადია მდინარე ინხე. უმთავრესად საზრდოობს წვიმის წყლით. წყალმოვარდნა იცის ზაფხულში. წყლის საშუალო ხარჯი დაახლოებით 1000 მ³/წმ, მაქსიმალური — 10-13 ათ. მ³/წმ. წარსულში წყალმოვარდნისას ჯებირების გარღვევის გამო ხუაიხე ხან იანძის ერთვოდა, ხან ხუანხეს, 
ხან ყვითელს ზღვას. 

ამჟამად ხუაიხეს ჩამონადენის დიდი ნაწილი ტბებისა და არხების სისტემით მდინარე იანძიში ჩადის, 
წყალმოვარდნისას კი არხის საშუალებით — ყვითელ ზღვაში.

## რესურსები ინტერნეტში
* ხუაიხე, ცნობები 
* ხუაიხე — ენციკლოპედია ბრიტანიკა 
* ხუაიხე — დიდი საბჭოთა ენციკლოპედია 

## ლიტერატურა
კატეგორია:ჩინეთის მდინარეები

კატეგორია:ჩინეთის მდინარეები
იინგლაკ ჩინავატი

**იინგლაკ ჩინავატი** (; დ. 21 ივლისი, 1967, სან-კამპჰენგ ჩიანგმაი) — ტაილანდის 28-ე პრემიერ-მინისტრი, პჰია-თაის პარტიის ერთ-ერთი ლიდერი, ამჟამად ემიგრაციაში მყოფი ექს-პერმიერის  და მილიარდერის ტაქსინ ჩინავატის უმცროსი და.

## ბიოგრაფია 
დაამთავრა ქალაქ ჩიანგმაის უნივერსიტეტი ბაკალავრის ხარისხით და კენტუკის უნივერსიტეტი მაგისტრის წოდებით. მუშაობდა ძმის, ტაქსინის, კომპანიაში Advanced Info Service PCL — დირექტორ-განმკარგველად. კომპანია ტაილანდში უმსხვილესი მობილური ოპერატორია. 2006 წელს მომხდარი გადატრიალებისა და ტაქსინის საზღვარგარეთ გაქცევის შემდეგ პოლიტიკაში მოვიდა, ჯერ სახალხო ხელისუფლების პარტიაში შევიდა, პარტიის აკრძალვის შემდეგ კი ფჰია-თჰაიში. ტაქსინის ბისნესსტრუქტურებმა, რომელთაც სათავეში იინგლაკი ედგა, ფინანსური დახმარება გაუწია დიქტატურის წინააღმდეგ მებრძოლ „გაერთიანებულ ფრონტს“ („წითელპერანგიანებს“).

2011 წლის 5 აგვისტოს ხმათა უმრავლესობით ქვეყნის პრემიერ-მინისტრად აირჩიეს. იინგლაკ ჩინავატი პირველი ქალია, რომელიც ტაილანდში პრემიერის პოსტზე დაინიშნა. იინგლაკმა 500 პარლამენტარიდან 296-ის მხარდაჭერა მიიღო.

## რესურსები ინტერნეტში
*იინგლაკ ჩინავატი  Facebook-ზე
*ჩინავატი თვითერზე
*Pheu Thai-ის პარტიის ვებგვერდზე
*Profile: იინგლაკ ჩინავატი    *ბიბისიზე*

კატეგორია:დაბადებული 21 ივლისი
კატეგორია:დაბადებული 1967
კატეგორია:ტაილანდის პრემიერ-მინისტრები
კატეგორია:ტაილანდელი პოლიტიკოსები
კატეგორია:ქალი პრემიერ-მინისტრები
კატეგორია:XXI საუკუნის ქალი პრემიერ-მინისტრები
კატეგორია:აზიის ქალი პრემიერ-მინისტრები
კატეგორია:ცოცხალი ადამიანები
ხირგის-ნური

**ხირგის-ნური** () — გაუდინარი მლაშე ტბა მონღოლეთის ჩრდილო-დასავლეთ ნაწილში, ხირგის ქვაბულში (დიდი ტბების ქვაბულის ცენტრალური ნაწილი). მდებარეობს 1028 მ სიმაღლეზე. ფართობი 1360 კმ². სიღრმე 80 მ-მდე. ნაკადით უკავშირდება აირაგ-ნურის ტბას. იყინება ნოემბრიდან აპრილამდე. ნაპირები დაბალია, გაუდაბნოებული, ადგილ-ადგილ მდელოა. ტბიური ტერასების სიმაღლე 100 მ აღწევს. მდიდარია თევზით. ტბა ძირითადად იკვებება ნურინ-ხოლოის სრუტით, რომელსაც წყალი მოაქვს ახლომდებარე მტკნარი ტბიდან აირაგ-ნურიდან.

ტბა და მისი მიდამოები მოქცეული ამავე სახელწოდების ეროვნული პარკის ტერიტორიაზე, რომელიც თავის მხრივ, იერთებს აირაგ-ნურის ტბასაც. 

## ლიტერატურა
## სქოლიო
კატეგორია:მონღოლეთის ტბები
კატეგორია:ტბები ანბანის მიხედვით
აირაგ-ნური

**აირაგ-ნური** () — მტკნარი ტბა მონღოლეთის ჩრდილო-დასავლეთ ნაწილში. მდებარეობს ზღვის დონიდან 1030 მ სიმაღლეზე, ტბა ხირგის-ნურიდან 5 კმ მოშორებით. ფართობი 143 კმ², სიგრძე 18 კმ, სიგანე 13 კმ. მაქსიმალური სიღრმე 10 მ. სანაპირო ხაზის სიგრძე დაახლოებით 54 კმ-ია.
აირაგ-ნურის ტბა გადამფრენი ჩიტების დასვენების ადგილია. 

## რესურსები ინტერნეტში 
* აირაგ-ნურის ტბა 
* ინფორმაცია 

კატეგორია:მონღოლეთის ტბები
კატეგორია:ტბები ანბანის მიხედვით
ცხენისკბილა სოკო

**ცხენისკბილა სოკო** () — ქუდიანი სოკო, ქუდის დიამეტრი 20 სმ-ს აღწევს. თავდაპირველად ბრტყელია, სიმწიფეში  —  ჩაღრმავებული; თეთრი, ზოგჯერ მოყვითალო-მურა ლაქები აქვს, ზედაპირზე მშრალია. ფირფიტები თეთრი ან მოცისფროა. ფეხიც თეთრია, 5 სმ-მდე სიგრძის, ფუყე. ფირფიტების რბილობი ცხარეა. იზრდება წიწვოვან და ფოთლოვან ტყეში ჯგუფ-ჯგუფად ზაფხულ-შემოდგომაზე. იჭმება მხოლოდ დამწნილებული.

## ლიტერატურა 
კატეგორია:საჭმელი სოკოები
ვირზაზუნა

**ვირზაზუნა** () — ძუძუმწოვრების გვარი მღრღნელების რიგისა.
მსოფლიოში ვირზაზუნათა 15 სახეობაა ცნობილი. მათ სამშობლოდ ამერიკა ითვლება. ვირზაზუნები ძალიან განსხვავდებიან სხვა ძუძუმწოვრებისაგან. იმ დროს როდესაც ცხოველები აზიიდან და ევროპიდან ამერიკისაკენ მიემართებოდნენ, ვირზაზუნები პირიქით, ამერიკიდან გავრცელდნენ მთელ მსოფლიოში.

## საინტერესო ფაქტები 
* 1886 წლიდან ამერიკაში ალასკაზე 2 თებერვალს პირველად აღნიშნეს ვირზაზუნას დღე. ამ დღისით ვირზაზუნის გამოჩენა განსაზღვრავს, თუ კიდევ რამდენ ხანს გაგრძელდება ზამთარი.
* ვირზაზუნები ხანდახან ძილში ხვრინავენ.
* ვირზაზუნების უმეტესობა ორივე თვალს ერთდროულად არ ახამხამებს.
* ვირზაზუნების შეყვანა იკრძალება ჰავაის კუნძულზე. ის უკანონო ცხოველია.

## გალერეა 

სურათი:Marmot princeton.JPG|
სურათი:Groundhog, eating.jpg|
სურათი:Marmota sibirica - (Russia, Mongolia) - Rochers-de-Naye, Switzerland, 2009.JPG|
სურათი:Hoary marmot2.jpg|
სურათი:Alpine Marmot.jpg|
სურათი:Steppenmurmeltier.jpg|
სურათი:OlympicMarmotImageFromNPS.jpg|
სურათი:Marmota camtschatica img 4973.jpg|
სურათი:Golden marmot.JPG|

## რესურსები ინტერნეტში 
* The Marmot Burrow 
* ვირზაზუნების საერთაშორის ქსელი

*
კატეგორია:ციყვისებრნი
ცხრატყავა

**ცხრატყავა** (ლათ. Lonicera) — მერქნიან მცენარეთა გვარი ცხრატყავასებრთა ოჯახისა, სწორმდგომი ან გართხმული, ხვიარა, ფოთოლმცვივანი ან მარადმწვანე ბუჩქებია.

200-მდე სახეობა გავრცელებულია ჩრდილოეთ ამერიკაში, ევრაზიასა (მალაიზიისა და ფილიპინების კუნძულებამდე) და ჩრდილოეთ აფრიკაში. საქართველოში 7 სახეობა გვხვდება, აქედან ენდემური 2-ია: ბუშების ცხრატყავა (L.bushiorum) და სტევენის ცხრატყავა (L. steveniana). ინტროდუცირებულია 10 ეგზოტიკური სახეობა. 

ჩვენში ცხრატყავა იზრდება მთის შუა სარტყლამდე ტყეში, ქვეტყეში, ტყისპირას, ბუჩქნარში, ბალახოვან მცენარეულობაში და სხვა. უმრავლესობა სინათლის მოყვარული მცენარეა, ნაწილი დაჩრდილვას, სიმშრალეს და ნიადაგის დამლაშებას იტანს. სიცივისადმი გამძლეობა სახეობის მიხედვით სხვადასხვანაირია. მომწვანო-მოყვითალო ან მურა ფერის ძალზე მაგარი და მტკიცე მერქანი აქვს; ხმარობენ სახარატო საქმეში. ფოთლისა და ნაყოფისგან ამზადებენ საღებავს. 

იყენებენ ხალხურ მედიცინაში. თაფლოვანია. ზოგიერთი სახეობის ნაყოფი იჭმება, რის გამოც მოშენებულია (L.edulis). დეკორატიულია, კარგად იტანს კრეჭას და გადარგვას. იყენებენ  (ქართულსაც L.iberica) მშრალი ადგილების გასამწვანებლად. ამრავლებენ თესლით, კალმით, გადაწვენით.

## ლიტერატურა 
**მ. სახოკია* ქართული საბჭოთა ენციკლოპედია, ტ. 11, გვ. 258, თბ., 1987 წელი
კატეგორია:ცხრატყავასებრნი
ჩემოდანი

მინი|მარჯვნივ|220პქ|ჩემოდანი კოდირებული საკეტითა და ბორბლებით.

**ჩემოდანი** გამოიყენება ნივთების შენახვასა და ტრანსპორტირებაში. იგი შედგება ყუთისაგან (რომელიც დამზადებულია ხელოვნური ტყავის, ხის, ბოჭკოვანი ან სინთეზური მასალისაგან) და ხელის მოსაკიდისაგან. თანამედროვე ჩემოდნებს ასევე გააჩნიათ ბორბლები, რათა უფრო მოსახერხებელი იყოს მათი ტარება.

კატეგორია:საყოფაცხოვრეობა ნივთები
მიკრომეტრი (მრავალმნიშვნელოვანი)

**მიკრომეტრი** შეიძლება აღნიშნავდეს : 

* მიკრომეტრი – სიგრძის წილობითი ერთეული
* მიკრომეტრი – საზომი ხელსაწყო
ეპონა

მინი|მარჯვნივ|220პქ|ეპონას გამოსახულება
**ეპონა** (ლათ. Epona) — მეცხენეობის გალიური ქალღმერთი. მფარველობდა ცხენებს, აქლემებს, ვირებს, მეხრეებს და მეეტლეებს. გალების ქვეყნიდან ეპონას კულტი მთელს რომის იმპერიაში გავრცელდა. ცხენზე ან აქლემზე მჯდომარე ქალღმერთის გამოსახულებას ათავსებდნენ თავლებსა და სამხედრო ბანაკებში. ეპონას ხელში ყვავილები ან ხილი ეჭირა. რომში არსებობდა ეპონას მონათესავე ქალღმერთის — ბუბონას კულტი, რომელიც რქიანი პირუტყვის მფარველად ითვლებოდა.  

## რესურსები ინტერნეტში 
* ეპონას შესახებ

## სქოლიო 
კატეგორია:რომაული მითოლოგია
კატეგორია:ღმერთები ანბანის მიხედვით
ისმენე

მინი|მარჯვნივ|220პქ|ისმენეს სიკვდილით დასჯა
**ისმენე** (ბერძნ. Ίσμήνη) — ამ სახელით, უპირატესად ცნობილია ოიდიპოსისა და იოკასტეს ქალიშვილი. ანტიგონეს და. როდესაც ანტიგონეს სიკვდილი მიუსაჯეს ძმის პოლინიკეს გვამის დამარხვის გამო, ისმენეც მის თანამზრახველად მიიჩნიეს და ისიც სიკვდილით დასაჯეს. ისმენე მოქმედი პირია სოფოკლეს ტრაგედიებში „ოიდიპოსი კოლონში“ და „ანტიგონე“.

ისმენე ჰქვია ასევე ასოპოსის ქალიშვილს, რომელიც არგონის მეუღლე და იასოს დედაა. 

## სქოლიო 
კატეგორია:ბერძნული მითოლოგია
Unfinished Music No.2: Life with the Lions

***Unfinished Music No.2: Life with the Lions*** — ჯონ ლენონის და იოკო ონოს ექსპერიმენტული ალბომი, რომელიც გამოიცა 1969 წელს. ალბომის სათაური არის BBC რადიოკომედიის „ცხოვრება ლიონებთან ერთად“ პაროდირება, რომელსაც ლენონი უსმენდა. დისკი გამოცემულია ლეიბლის Apple Records ფილიალ Zapple Records-ის მიერ.

## სიმღერების სია
ყველა სიმღერის ავტორები - ჯონ ლენონი და იოკო ონო.

### მხარე 1
#Cambridge 1969 – 26:31

### მხარე 2
#No Bed For Beatle John – 4:41
#Baby's Heartbeat – 5:10
#Two Minutes Silence – 2:00
#Radio Play – 12:35

### კომპაქტ დისკის დამატებები
#Song For John - 1:29
#Mulberry - 8:47

## რესურსები ინტერნეტში 
* ინფორმაცია საიტზე Discogs

## სქოლიო 
კატეგორია:ჯონ ლენონის ალბომები
კატეგორია:1969 წლის ალბომები
კატეგორია:იოკო ონოს ალბომები
კატეგორია:Apple Records-ის ალბომები
კატეგორია:ალბომები ჯონ ლენონის პროდიუსერობით
კატეგორია:ალბომები იოკო ონოს პროდიუსერობით
ფქვილა სოკო

**ფქვილა სოკო, ფქვილიო** () — ქუდიანი სოკო ხრაშუნა სოკოების გვარისა. ქუდის დიამეტრი 5 სმ აღწევს, ყვითელია, ზედაპირი წებოვანია, გამშრალი კი — პრიალა. ფირფიტები, ფეხი თეთრი, რბილობი თეთრი, მშრალი და ფაშარია. სპორები კვერცხისებრ-ელიფსისებურია, მეჭეჭებით 1 *მკმ* სიმაღლით. იზრდება ფოთლოვან და შერეულ ტყეში ზაფხულ-შემოდგომით. 
საჭმელად იხმარება ახალი (მოხრაკული) და დამწნილებული.

## რესურსები ინტერნეტში
## ლიტერატურა
## სქოლიო
კატეგორია:ხრაშუნა სოკოები
ანტიგონე

მინი|მარჯვნივ|220პქ|ანტიგონე და მამამისი ტოვებენ თებეს
მინი||220პქ|ანტიგონე და პოლინიკი
**ანტიგონე** () — ოიდიპოსისა და იოკასტეს ქალიშვილი, თავისი სურვილით გაჰყვა განდევნილ მამას კოლონოში. ოიდიპოსის სიკვდილის შემდეგ თებეში დაბრუნდა. ანტიგონემ თავისი ბიძის  — კრეონტის აკრძალვის მიუხედავად დამარხა თავისი ძმა — პოლინიკი, რომელიც დასჯილი იყო იმით, რომ მკვდარი უნდა გდებულიყო ქუჩაში დაუმარხავი. ასეთი მოქმედებისათვის ანტიგონე ცოცხლად დაასაფლავეს. როდესაც ანტიგონეს სიკვდილი მისმა საქმრომ — მეფე კრეონტის ვაჟმა ჰემონმა გაიგო, მანაც თავი მოიკლა. ანტიგონეს სახე მამა-შვილური და დაძმური სიყვარულის, მოვალეობის შეგნებისა და სიმამაცის განსახიერებაა. ეს საუკეთესოდ აისახა სოფოკლეს ტრაგედიებში — „ოიდიპოსი კოლონუში“ და  „ანტიგონე“.

## სქოლიო 
კატეგორია:ბერძნული მითოლოგია
ცხოვრების ხე

**ცხოვრების ხე**, მსოფლიო ხე  — მსოფლიო წესრიგის სიმბოლური სახე ძველი ქვეყნების ხალხთა მითოლოგიაში. იგი განასახიერებდა სამყაროს მთლიანობას, ქვეყნიერების ნაწილთა ურთიერთკავშირს, რომელიც ორგანიზებული, სივრცობრივი სტრუქტურის სახით იყო წარმოდგენილი. სამყაროს მთლიანობა განხილული იყო როგორც ერთმანეთის საპირისპირო ნიშანთა მქონე ელემენტების ერთობლიობა (მაგ: ზესკნელი — ქვესკნელი), რითაც განსხვავდებოდა პირველადი სუბსტანციისაგან, უფორმო ქაოსისაგან. ხე, როგორც სამყაროს სიმბოლო, აღმოცენდა და მრავალფეროვანი ვერსიით გავრცელდა ძველი მიწათმოქმედი და მესაქონლე ხალხის მითოსში.

## თავდაპირველი სახით 
უძველესი შეხედულებების თანახმად, ცხოვრების ხე დგას სამყაროს ცენტრში და თავისი ვერცკულით გაივლის კოსმოსის სამ სარტყელს: ფესვები მოქცეულია ქვესკნელში, ტანი სკნელზე (მიწის პირზე) დგას, ხოლო წვერი ზეცაშია. ამ ელემენტების უძველესი სიმბოლიკა ცხოველური სახისა იყო. თუ ცხოვრების ხის წვერსა და ტანს გამოხატავდნენ ფრინველისა და ცხოველის სახით (ხშირად ადამიანის სახითაც), ფესვებს ანუ ქვესკნელს განასახიერებდა თევზი, ქვეწარმავალი და ა.შ. მოგვიანებით წარმოიქმნა უფრო განზოგადოებული სიმბოლური მწკრივი, რომელიც ცხოვრების ხეს წარმოადგენდა დროში განფენილად (წარსული, აწმყო, მომავალი) ან სამყაროს ელემენტთა კავშირის სახით (წყალი, მიწა, ცეცხლი) და ა.შ.

## ლიტერატურა 
*ქართული საბჭოთა ენციკლოპედია, ტ. 11, გვ. 255, თბ., 1987 წელი
Imagine (არმინ ვან ბიურენის ალბომი)

***Imagine*** — ნიდერლანდელი დიჯეი არმინ ვან ბიურენის ალბომი. გამოვიდა 2008 წლის 19 აპრილს. გამოსცა ლეიბლმა Armada Music.

## სიმღერების სია 
# Imagine - 9:27
# Going Wrong - 5:36
# Unforgiveable - 8:04
# Face To Face - 7:29
# Hold On To Me - 7:16
# In And Out Of Love - 6:01
# Never Say Never - 6:59
# Rain - 7:11
# What If - 7:17
# Fine Without You - 6:26
# Intricacy - 7:07

## ჩარტები
## სქოლიო 
კატეგორია:არმინ ვან ბიურენის ალბომები
კატეგორია:2008 წლის ალბომები
კატეგორია:Armada Music-ის ალბომები
Wedding Album

***Wedding Album*** — ჯონ ლენონის და იოკო ონოს ექსპერიმენტული ალბომი, რომელიც გამოიცა 1969 წელს.

პირველი გვერდი, John & Yoko შედგება ჯონისა და იოკოს ხმებისგან, რომლებიც ერთმანეთს უხმობენ, რასაც ახლავს გულისცემის ხმა.

მეორე გვერდი, Amsterdam, მოიცავს ინტერვიუებს, საუბრებს და სხვადასხვა ხმას, ჩაწერილს იოკოსა და ჯონის თაფლობის თვის პერიოდში, საწოლში ჩატარებული აქციის დროს. ასევე ჟღერს The Beatles-ის სიმღერის Because ნაწყვეტი.

## სიმღერების სია
ყველა სიმღერის ავტორები - ჯონ ლენონი და იოკო ონო, გარდა მითითებულისა.

## რესურსები ინტერნეტში 
* ინფორმაცია საიტზე Discogs

## სქოლიო 
კატეგორია:ჯონ ლენონის ალბომები
კატეგორია:1969 წლის ალბომები
კატეგორია:იოკო ონოს ალბომები
კატეგორია:ალბომები ჯონ ლენონის პროდიუსერობით
კატეგორია:ალბომები იოკო ონოს პროდიუსერობით
კატეგორია:Apple Records-ის ალბომები
კატეგორია:Rykodisc-ის ალბომები
კატეგორია:ები-როუდის სტუდიებში ჩაწერილი ალბომები
ქერშავეთი

**ქერშავეთი** — მდინარე ბაღდათის მუნიციპალიტეტში. სათავე აქვს მესხეთის ქედის ჩრდილოეთ კალთაზე, ზღვის დონიდან 2245 მ სიმაღლეზე. მარცხენა მხრიდან ერთვის მდინარე ხანისწყალს. სიგრძე 20 კმ, აუზის ფართობი 107 კვ.კმ. საზრდოობს წვიმის, თოვლისა და მიწისქვეშა წყლით. წყალდიდობა გაზაფხულზეა, წყალმოვარდნები - შემოდგომაზე. საშუალო წლიური ხარჯი 3,1 მ³/წმ.

## ლიტერატურა
კატეგორია:იმერეთის მხარის მდინარეები
ცხენისკბილა

**ცხენისკბილა** () — მცენარეთა გვარი ამარილისისებრთა ოჯახისა. ბოლქვიანი ბალახებია. გავრცელებულია ევროპაში, მცირე აზიასა და ირანში. ყირიმსა და კავკასიაში ცხენისკბილას 2 სახეობა იზრდება. 

საქართველოს დასავლეთ ნაწილში მხოლოდ 1 სახეობა გვხვდება — ზაფხულის ცხენისკბილა (), რომელიც ტენიან, დაჭაობებულ მდელოზე იზრდება.

## ლიტერატურა 
*
Noel Gallagher's High Flying Birds

'''Noel Gallagher's High Flying Birds'* — ინგლისური როკ ჯგუფი, ჩამოყალიბებული 2010 წელს ჯგუფ Oasis-ის წამყვანი გიტარისტისა და სიმღერის ავტორ ნოელ გალაგერის მიერ. მასში გარდა ნოელისა შედიან: Oasis-ის სესიური მუსიკოსი მაიკ როუ, დრამერი ჯერემი სტეისი (The Lemon Trees), ბას გიტარისტი რასელ პრიტჩერდი (The Zutons) და გიტარისტი ტიმ სმითი. ჯგუფის სადებიუტო ალბომის სახელწოდება ასევე ჟღერს, როგორც *Noel Gallagher's High Flying Birds''. გამოცემულია ხუთი სინგლი ამ დისკიდან - „The Death of You and Me“, „If I Had a Gun...“, „AKA... What a Life!“, „Everybody's on the Run“ და „Dream On“.

## დისკოგრაფია
;Studio albums
* ''Noel Gallagher's High Flying Birds* (2011)
* *Chasing Yesterday* (2015)
* *Who Built the Moon?'' (2017)

## რესურსები ინტერნეტში 
* ნოელ გალაგერის ოფიციალური საიტი

კატეგორია:ინგლისური როკ-ჯგუფები
კატეგორია:2010 წელს ჩამოყალიბებული ჯგუფები
ელის კუპერი

**ელის კუპერი** (, ნამდვილი სახელი - ვინსენტ დეიმონ ფურნიე; დ. 4 თებერვალი, 1948) — ამერიკელი როკ-მომღერალი, სიმღერების ავტორი და მუსიკოსი, რომლის კარიერა რამდენიმე ათეულ წელიწადს მოიცავს. ცნობილია თავისი სასცენო იმიჯით, რომელიც გამოიხატებოდა ხელოვნური სისხლის, ელექტროსკამების, ბავშვების თოჯინების, გილიოტინების გამოყენებაში. 2011 წელს წელს ელის კუპერის ბენდი შეყვანილი იქნა როკ-ენ-როლის დიდების დარბაზში.

## დისკოგრაფია
* *Pretties for You* (1969)
* *Easy Action* (1970)
* *Love It to Death* (1971)
* *Killer* (1971)
* ''School's Out* (1972)
* *Billion Dollar Babies* (1973)
* *Muscle of Love* (1973)
* *Welcome to My Nightmare* (1975)
* *Alice Cooper Goes to Hell* (1976)
* *Lace and Whiskey* (1977)
* *From the Inside* (1978)
* *Flush the Fashion* (1980)
* *Special Forces* (1981)
* *Zipper Catches Skin* (1982)
* *DaDa* (1983)
* *Constrictor* (1986)
* *Raise Your Fist and Yell* (1987)
* *Trash* (1989)
* *Hey Stoopid* (1991)
* *The Last Temptation* (1994)
* *Brutal Planet* (2000)
* *Dragontown* (2001)
* *The Eyes of Alice Cooper* (2003)
* *Dirty Diamonds* (2005)
* *Along Came a Spider* (2008)
* *Welcome 2 My Nightmare* (2011)
* *Paranormal* (2017)
* *Detroit Stories* (2021)
* *Road* (2023)

## რესურსები ინტერნეტში
* 
* *Nights with Alice Cooper'', ოფიციალური საიტი 
* Nights with Alice Cooper Planet Rock-ზე 
* 
* 
* 

## სქოლიო
კატეგორია:ამერიკელი მძიმე მეტალ მუსიკოსები
კატეგორია:დაბადებული 1948

კატეგორია:ამერიკელი როკ-მომღერლები
კატეგორია:დაბადებული 4 თებერვალი
კატეგორია:როკ-ენ-როლის დიდების დარბაზში შესული შემსრულებლები
კატეგორია:ჰოლივუდის დიდების ხეივანი
კატეგორია:ცოცხალი ადამიანები